
DR 30.11.2011  

 
73 

Dato’ Seri Mohamed Nazri Abdul Aziz: Pertamanya saya hendak ucapkan 
terima kasihlah kepada Yang Berhormat yang simpati kepada saya berkenaan dengan 
isu anak saya. Saya percaya Yang Berhormat pun boleh bincang dengan Yang 
Berhormat Bagan. Dia pun ada masalah anak juga. So, berbincang dan akan 
memahamilah macam mana perasaan kita.  

Saya juga hendak sebutkan di sini iaitu fasal 6 ini Yang Berhormat, kalau kita 
pergi kepada fasal 5(2) iaitu keanggotaan perbadanan.  

Saya kira kalau di fasal 5(2) muka surat 10, orang yang dilantik di bawah 
perenggan 1(a) hendaklah merupakan seseorang yang pada pendapat Yang Amat 
Berhormat Perdana Menteri mempunyai pengalaman dan menunjukkan keupayaan dan 
profesionalisme dalam perkara yang berhubungan dengan permohonan perumahan 
dan komuniti, kewangan, pembinaan, kejuruteraan, perniagaan atau pentadbiran atau 
selainnya adalah sesuai untuk pelantikan kerana pengetahuan khas, pengalaman atau 
kelayakan sesuai mereka.  

Saya ingat itu jelas menunjukkan orang yang bakal dilantik, insya-Allah ini 
adalah orang yang bertepatan kerana fasal 5(2) menyarankan mereka yang layak untuk 
menjadi anggota perbadanan.  

Dato’ Kamaruddin Jaffar [Tumpat]: Terima kasih Tuan Pengerusi. Saya 
ingin merujuk kepada fasal 15 yang bertajuk penzahiran kepentingan. Saya pada 
dasarnya bersetuju dengan fasal ini kerana amat penting bagi orang-orang yang 
diberikan tanggungjawab dan amanah khususnya melibatkan ratusan juta – kalau tidak 
pun melibatkan ribuan juta ringgit nilai projek-projek perumahan nanti, terpaksa dan 
mesti diwajibkan menzahirkan kepentingan beliau, suami beliau, anak-anak beliau, 
keluarga beliau dan sebagainya sebab pengalaman hari ini masih lagi menunjukkan 
bahawa pemegang-pemegang jawatan yang tertinggi dalam negara nampaknya 
dikaitkan dengan projek yang dilaksanakan oleh suami beliau itu.  

Akan tetapi, saya juga ingin bertanya dalam kita mewajibkan penzahiran 
dalam fasal 15 itu, fasal 15(4) pula menyebut tiada tindakan atau prosiding 
Perbadanan, Majlis Jawatankuasa Kelulusan dan Pelaksanaan atau jawatankuasa 
boleh di tidak sahkan atas alasan bahawa mana-mana Anggota Perbadanan, Majlis 
Jawatankuasa Kelulusan dan Pelaksanaan atau jawatankuasa telah melanggar 
seksyen ini.   

Saya agak bimbang dengan fasal 15(4) itu kerana seolah-olah jika didapati 
sama ada pengerusi atau ahli jawatankuasa perbadanan ini tidak menzahirkan 
kepentingan keluarganya. Tiba-tiba syarikat keluarganya memperoleh projek yang 
cukup besar melalui kehadiran penglibatan dan ketidakzahiran oleh anggota itu. Namun 
kalau pun kita atau perbadanan itu sedar dan diketahui dan dibangkitkan oleh 
pembangkang isu ini misalnya tetapi tidak boleh dibatalkan, tidak boleh dianggap tidak 
sah keputusan itu di atas kehadiran ahli yang tidak menzahirkan kepentingan. Jadi 
adakah Yang Berhormat Menteri tidak menganggap ini agak bercanggah dan tidak 
membantu untuk memastikan tidak wujud rasuah dalam apa bentuk sekalipun 
khususnya melalui kepentingan keluarga dan sebagainya kerana fasal 15(4) ini. Terima 
kasih.  

Dato’ Seri Mohamed Nazri Abdul Aziz: Fasal 15(4) - tiada tindakan atau 
prosiding perbadanan majlis jawatankuasa kelulusan dan pelaksanaan atau 
jawatankuasa boleh di tidak sahkan atas alasan bahawa mana-mana anggota 
Perbadanan, Majlis Jawatankuasa Kelulusan dan Pelaksanaan Jawatankuasa telah 
melanggar seksyen ini. Jadi saya kira oleh kerana perkara sudah tentu apabila sesuatu 
keputusan telah dibuat dan kemudian tindakan telah pun diambil dan berjalan. Jadi 
untuk di peringkat apabila didapati bahawa sesuatu perkara itu telah berlaku mungkin 
setahun kemudian, untuk tidak mengesahkan apa yang telah diputuskan saya ingat itu 
tidak adil sebab benda sudah berjalan. Namun Yang Berhormat, saya kira kalau dia 
melanggar apa-apa undang-undang di bawah negara kita, tindakan mahkamah tidak 
dihalang daripada diambil tindakan terhadap orang itu.  

Tuan Pengerusi [Datuk Dr. Wan Junaidi bin Tuanku Jaafar]:  Ya.  

Tuan Abdullah Sani Abdul Hamid [Kuala Langat]: Terima kasih Tuan 
Pengerusi. Merujuk kepada fasal 9 - tempoh jawatan, dalam para ini tidak menyebut 
tentang jawatan CEO dan tempoh yang diberikan. Dikhuatiri ini akan dibebani dengan 
masalah-masalah yang akan berbangkit dalam soal kredibiliti seseorang CEO.  



73. Dato' Seri Mohamed Nazri Abdul Aziz: Pertamanya saya hendak ucapkan terima kasihlah kepada Yang Berhormat yang simpati kepada saya berkenaan dengan isu anak saya. Saya percaya Yang Berhormat pun boleh bincang dengan Yang Berhormat Bagan. Dia pun ada masalah anak juga. So, berbincang dan akan memahamilah macam mana perasaan kita. Saya juga hendak sebutkan di sini iaitu fasal 6 ini Yang Berhormat, kalau kita pergi kepada fasal 5(2) iaitu keanggotaan perbadanan. Saya kira kalau di fasal 5(2) muka surat 10, orang yang dilantik di bawah perenggan 1(a) hendaklah merupakan seseorang yang pada pendapat Yang Amat Berhormat Perdana Menteri mempunyai pengalaman dan menunjukkan keupayaan dan profesionalisme dalam perkara yang berhubungan dengan permohonan perumahan dan komuniti, kewangan, pembinaan, kejuruteraan, perniagaan atau pentadbiran atau selainnya adalah sesuai untuk pelantikan kerana pengetahuan khas, pengalaman atau kelayakan sesuai mereka. Saya ingat itu jelas menunjukkan orang yang bakal dilantik, insya-Allah ini adalah orang yang bertepatan kerana fasal 5(2) menyarankan mereka yang layak untuk menjadi anggota perbadanan. Dato' Kamaruddin Jaffar [Tumpat]: Terima kasih Tuan Pengerusi. Saya ingin merujuk kepada fasal 15 yang bertajuk penzahiran kepentingan. Saya pada dasarnya bersetuju dengan fasal ini kerana amat penting bagi orang-orang yang diberikan tanggungjawab dan amanah khususnya melibatkan ratusan juta- kalau tidak pun melibatkan ribuan juta ringgit nilai projek-projek perumahan nanti, terpaksa dan mesti diwajibkan menzahirkan kepentingan beliau, suami beliau, anak-anak beliau, keluarga beliau dan sebagainya sebab pengalaman hari ini masih lagi menunjukkan bahawa pemegang-pemegang jawatan yang tertinggi dalam negara nampaknya dikaitkan dengan projek yang dilaksanakan oleh suami beliau itu. Akan tetapi, saya juga ingin bertanya dalam kita mewajibkan penzahiran dalam fasal 15 itu, fasal 15(4) pula menyebut tiada tindakan atau prosiding Perbadanan, Majlis Jawatankuasa Kelulusan dan Pelaksanaan atau jawatankuasa boleh di tidak sahkan atas alasan bahawa mana-mana Anggota Perbadanan, Majlis Jawatankuasa Kelulusan dan Pelaksanaan atau jawatankuasa telah melanggar seksyen ini. Saya agak bimbang dengan fasal 15(4) itu kerana seolah-olah jika didapati sama ada pengerusi atau ahli jawatankuasa perbadanan ini tidak menzahirkan kepentingan keluarganya. Tiba-tiba syarikat keluarganya memperoleh projek yang cukup besar melalui kehadiran penglibatan dan ketidakzahiran oleh anggota itu. Namun kalau pun kita atau perbadanan itu sedar dan diketahui dan dibangkitkan oleh pembangkang isu ini misalnya tetapi tidak boleh dibatalkan, tidak boleh dianggap tidak sah keputusan itu di atas kehadiran ahli yang tidak menzahirkan kepentingan. Jadi adakah Yang Berhormat Menteri tidak menganggap ini agak bercanggah dan tidak membantu untuk memastikan tidak wujud rasuah dalam apa bentuk sekalipun khususnya melalui kepentingan keluarga dan sebagainya kerana fasal 15(4) ini. Terima kasih. Dato' Seri Mohamed Nazri Abdul Aziz: Fasal 15(4)- tiada tindakan atau prosiding perbadanan majlis jawatankuasa kelulusan dan pelaksanaan atau jawatankuasa boleh di tidak sahkan atas alasan bahawa mana-mana anggota Perbadanan, Majlis Jawatankuasa Kelulusan dan Pelaksanaan Jawatankuasa telah melanggar seksyen ini. Jadi saya kira oleh kerana perkara sudah tentu apabila sesuatu keputusan telah dibuat dan kemudian tindakan telah pun diambil dan berjalan. Jadi untuk di peringkat apabila didapati bahawa sesuatu perkara itu telah berlaku mungkin setahun kemudian, untuk tidak mengesahkan apa yang telah diputuskan saya ingat itu tidak adil sebab benda sudah berjalan. Namun Yang Berhormat, saya kira kalau dia melanggar apa-apa undang-undang di bawah negara kita, tindakan mahkamah tidak dihalang daripada diambil tindakan terhadap orang itu. Tuan Pengerusi [Datuk Dr. Wan Junaidi bin Tuanku Jaafar]: Ya. Tuan Abdullah Sani Abdul Hamid [Kuala Langat]: Terima kasih Tuan Pengerusi. Merujuk kepada fasal 9- tempoh jawatan, dalam para ini tidak menyebut tentang jawatan CEO dan tempoh yang diberikan. Dikhuatiri ini akan dibebani dengan masalah-masalah yang akan berbangkit dalam soal kredibiliti seseorang CEO.